PRIPOROČILA IN GRADIVA ZA DELO V 4. RAZREDU (11. 5. – 15. 5. 2020)

Lepo pozdravljeni učenci in starši!

Minil je že sedmi teden učenja na daljavo. Kar dobro smo se navadili na tako delo. Učenci, zelo sem zadovoljna z vašim delom. Vsa pohvala tudi vam starši za pomoč učencem in spodbudo. Le tako naprej.

Tudi brez ocenjevanja ne gre. Za ta teden vam poleg gradiv pošiljam še navodila za ocenjevanje pri DRU. Želim vam veliko ustvarjalnih idej za izvedbo. Naj vam čim bolj uspe. Veselo na delo.

Še obvestilo:

- Če ste se odločili za obiskovanje neobveznih izbirnih predmetov v 5. razredu, izpolnite spletni obrazec, ki ga najdete na spletni strani šole.

Ta teden mi v pregled pošljite SLJ (Prošnja) in MAT (Pisno deljenje-preverjanje) ter izdelek pri LUM.

Lepo se imejte in ostanite zdravi.

 Razredničarka Andreja

**SLJ**

Kako pišemo prošnjo in kaj vse napišemo v njej?

* Poglej si še enkrat posnetek, kako se napiše prošnja:

<https://www.youtube.com/watch?v=mBx_2Gv9XY8&feature=youtu.be&fbclid=IwAR3Wrag1EEwhibe-qbX4TfvnAuX4-FphXNW-SoJ4vnLMx-j6SnOBy3n-jqw>

* Poglej si tudi v DZ, str. 81, katere dele ima prošnja (na rumeni podlagi).
* Napiši prošnjo v zvezek (naslov je: Prošnja). Upoštevaj **pet delov**, ki jih ima prošnja (kraj in datum pisanja, nagovor, vsebina, pozdrav, podpis) in **obliko** (na rumeni podlagi). Pošlji mi v pregled.

Napiši prošnjo teti Meti, ki živi v Ljubljani. Rad bi šel v živalski vrt, pa te starši ne morejo peljati.

Finska: Čudežne gosli

* Večkrat preberi besedilo, ki ga najdeš v priponki.
* Reši naloge pod besedilom (če moraš izbrati pravilni odgovor, ga označi z drugo barvo ali podčrtaj).
* Sam si preglej pravilnost odgovorov v rešitvah na koncu lista.
* Popravi nepravilne odgovore in jih poišči v besedilu.

Kako izrekamo zahvalo?

* Oglej si posnetek.

<https://www.youtube.com/watch?v=YFTgY610l78&fbclid=IwAR2jwY6zhemJnmiVVBjxruFofOL3AmedEPY8-t3Icg8h1F0WLYw_dKfGy5c>

* Reši naloge v DZ, str. 82, 83.

**MAT**

Zmorem tudi to (za hitrejše)

* Reši nalogi v DZ, str. 90.

Pisno deljenje - preverjanje znanja

* Reši naloge na UL v zvezek. Ne pozabi na naslov.
* Pošlji mi v pregled.

Preverim, kaj sem se naučil do sedaj

* Reši naloge v DZ, str. 91 – 93. Nalogo 6 nariši v zvezek (riši po črtah v karo zvezek z **ošiljenim** svinčnikom).
* Preveri si sam pravilnost rešitev iz Radovednih pet in popravi napake.

Krog in krožnica

* Preberi si razlago v DZ, str. 6.
* V zvezek napiši naslov in nariši pet krogov in pet krožnic z različnimi pripomočki (glej interaktivno gradivo pod naslovom Rišemo krožnice – klikni na žogo).
* Prepiši razlago iz DZ na rumeni podlagi z rdečo barvo. Zraven vsakega narisanega napiši ali je krog ali krožnica.

**NIT**

V kraljestvu rastlin

* DEJAVNOST: Poglej okrog sebe in poišči različne predmete, ki so nastali (so narejeni) iz rastlin.
* Oglej si film na interaktivnem gradivu pod naslovom V kraljestvu rastlin.
* Preberi vsebino pod tem naslovom.
* Pod drugim krogcem si poglej zgradbo drevesa. Preriši ga v zvezek in napiši dele drevesa z rdečo kot na sliki. Ne pozabi na naslov: Zgradba drevesa.
* Preberi si v U, str. 114.

Rastline brez cvetov

* Preberi vsebino na interaktivnem gradivu Radovednih pet pod naslovom Rastline brez cvetov.
* Pod 1. krogom si poglej te rastline na fotografijah.
* Preberi v U, str. 115, 116.
* DEJAVNOST: Poišči v naravi mah in praprot ter si jih natančno oglej (spomni se na to, kar si prej prebral).

Na spodnji strani lista praproti si oglej trosovnike. Nariši v zvezek in napiši, kaj si narisal. Če imaš lupo, jo uporabi.

**DRU**

Maketa (OCENJEVANJE)

Pri maketi boš uporabil vse znanje, ki si ga preverjal pred počitnicami.

NAVODILO:

* Prikaži **kotlino,** v kateri naj bo: - **mestno** naselje s **3 storitvenimi dejavnostmi (**na zgradbo napiši ime storitvene dejavnosti)**,**  - ena **dejavnost, ki izkorišča naravne vire** (tudi v kotlini)in **-** ena **naravna dediščina.**

Zgradbe lahko predstaviš z lego kockami, škatlicami, lesenimi kockami… (seveda bodo te zgradbe veliko manjše kot pri prvi maketi).

* Izdelek mora vsebovati vse prikaze pojmov, ki so krepko obarvani, ker bom po tem ocenjevala.
* Za to nalogo imaš časa ta in naslednji teden (do petka, 22. 5. 2020). Ko končaš, mi pošlji fotografijo makete, da ocenim izdelek.

**LUM**

Lepljenka – Žival (nadaljevanje od zadnjič)

**GUM**

Petje pesmi - ponovitev

* Domačim vsak dan zapoj eno pesem, ki si jo pel v letošnjem letu. Pomagaj si z DZ (prelistaj ga) ali z interaktivnim gradivom.

Glasbeni zapis (notno črtovje)

* Poglej si v DZ, str. 62 zapis pesmi Moj očka ima konjička dva z notami.
* Preberi si v DZ, str. 63.
* Naredi notno črtovje (iz palic ali vrvic…)
* Pri nalogi 2 vadi zapis violinskega ključa najprej s prstom (glej rdečo puščico-začni pri drugi črti). Nariši še nekaj violinskih ključev v notno črtovje.
* Zapis violinskega ključa v notnem črtovju lahko vadiš tudi v pesku ali s kredo po asfaltu …